Ivan Rakitić

**Ivan Rakitić** (; 1988-yil 10-martda Shveysariyada tugʻilgan) – yarim himoyachi sifatida oʻynagan xorvatiyalik sobiq professional futbolchi.

Rakitić professional faoliyatini Shveysariyaning „Bazel“ klubida boshlagan. Bazel jamoasida ikki mavsum oʻynagach, 2007-yilgi mavsumda „Schalke 04“ klubi safiga oʻtggan. Bundesligada uch yarim mavsum toʻp surgandan soʻng, 2011-yil yanvarida „Sevilla“ jamoasiga oʻtgan. Ikki yildan keyin Rakitić jamoa sardori etib tayinlangan. 2013-14-yilgi mavsumda jamoa sardori sifatida Sevilla klubi bilan UEFA Yevropa ligasi gʻolibligiga erishgan. 2014-yil iyunda „Barcelona“ va „Sevilla“ Rakitić transferi boʻyicha kelishuvga erishgan. „Barcelona“ jamoasidagi birinchi mavsumidayoq u La Liga, Ispaniya Kubogi va UEFA Chempionlar ligasi turnirlarida muvaffaqiyatga erishib, treblni qoʻlga kiritgan. 2015-yilgi Chempionlar ligasi finalida birinchi golni urgan Rakitić, ikki turli klubda oʻynab, Yevropa ligasidan keyin bir yil ichida Chempionlar ligasini ham yutgan ilk futbolchi boʻlgan. „Barselona“ safida 310 ta oʻyin oʻtkazib, oʻn uchta sovrinni qoʻlga kiritgan. Rakitić 2020-yilda Barcelona jamosini tark etgan va „Sevilya“ klubi tarkibiga qaytgan. 2023-yilgi UEFA Yevropa Ligasi finalida yana bir bor Yevropa Ligasi gʻolibiga aylangan.

Ivanning ota-onasi asli Yugoslaviyadan kelib chiqqan xorvat hisoblanadi. Rakitićning ota-onasi Shveysariyada yashagan davrida tugʻilgan, yoshligida Shveysariya terma yoshlar jamoasi safida oʻynagan boʻlsa-da, kattalar darajasida Xorvatiya nomidan maydonga tushishni maʼqul koʻrgan. 2007-yilda Xorvatiya milliy terma jamoasi safida debyut qilgan va shundan buyon mamlakat tarkibida UEFA Yevropa chempionatining 2008, 2012 va 2016-yilgi turnirlarida hamda 2014 va 2018-yilgi FIFA Jahon chempionatlarida ishtirok etgan. Oʻzi ishtirok etgan soʻnggi musobaqaning finaligacha yetib borgan. Rakitić 2020-yil sentyabrda Xorvatiya terma jamoasi tarkibida 106 ta oʻyin oʻtkazib, terma jamoadagi faoliyatini yakunlaganini maʼlum qilgan. Faoliyatini yakunlagan davrida Xorvatiya terma jamoasi tarixida eng koʻp oʻyin oʻtkazgan toʻrtinchi futbolchi edi.

## Klublardagi faoliyati
Ivan Rakitić „Basel“ klubi futbol akademiyasi bitiruvchisi hisoblanagan. 2005-yilda asosiy jamoa safidada debyut qilgan. Ikki mavsumni Shveysariya klubining markazida oʻtkazganidan soʻng, 2007-yilning yozida Ivan Rakitić Germaniyaning „Schalke 04“ futbol klubiga oʻtgan va buning uchun 97 oʻyin davomida 12 gol urgan. 2010—2011-yilgi Ispaniyaning „Sevilla“ futbol klubiga oʻtgan va u bilan oʻzining ilk Yevropa kubogini qoʻlga kiritgan. Jamoadagi 3,5 yil davomida 117 uchrashuv oʻtkazib, 27 gol urib, klub sardori va yetakchisiga aylangan. 2014-yilning iyun oyida u „Barcelona“ futbol klubi futbolchisiga aylangan. 2020-yil sentabrida klubda 6 yil oʻtkazgandan soʻng u „Sevilla“ futbol klubiga qaytgan.

## Xalqaro faoliyati
Ivan Rakitićning birinchi xalqaro tajribasi yoshlar darajasida Shveysariyaning 17 yoshgacha, 19 yoshdan va 21 yoshgacha boʻlgan terma jamoalarida boʻlgan. Ammo Xorvatiya terma jamoasi bosh murabbiyining taklifini qabul qilib, mamlakatning kattalar jamoasida oʻynashga qaror qilgan. U Xorvatiya terma jamoasi safida 2007-yil 8-sentabrda Estoniyaga qarshi EURO-2008 saralash oʻyinida maydonga tushgan va u muxlislar tomonidan yuqori baholangan. 2007-yil 12-sentabrda Xorvatiyaning keyingi saralash oʻyinida Andorra ustidan gʻalaba qozongan. U 2007-yilni oʻz nomi bilan atalgan beshta oliy martabali xalqaro oʻyinlar bilan yakunlagan, ulardan toʻrttasi EURO-2008 saralash bosqichi oʻyinlari egan.

2020-yil 21-sentabrda yarim himoyachi terma jamoadagi faoliyatini yakunlaganini eʼlon qilgan. Xorvatiya terma jamoasidagi faoliyatini yakunlagan Ivan Rakitić Rossiya bilan JCh-2022 saralash oʻyini oldidan muxlislar bilan xayrlashgan. Terma jamoa tarkibida u 106 ta oʻyin oʻtkazib, 15 ta gol urgan. Rossiya bilan bahs boshlanishidan avval xorvatlar Ivan Rakitić bilan tantanali xayrlashuv marosimini oʻtkazishgan. Unga esdalik futbolkasi berilgan.

## Faoliyat statistikasi
### Klub

### Terma jamoa

: *Xorvatiya hisobi birinchi koʻrsatilgan, natijalar ustunida esa Rakitićning har bir golidan keyingi hisoblar aks ettirilgan*.

## Mukofotlar
;Bazel

* Shveytsariya kubogi: 2006–07

;Sevilya

* UEFA Yevropa ligasi: 2013–14, 2022–23

;Barselona

* La Liga: 2014–15, 2015–16, 2017–18, 2018–19
* Ispan Qirollik kubogi: 2014–15, 2015–16, 2016–17, 2017–18
* Ispaniya Superkubogi: 2016, 2018
* UEFA Chempionlar Ligasi: 2014–15
* UEFA Superkubogi: 2015
* FIFA Klublararo jahon chempionati: 2015

;Xorvatiya

* FIFA Jahon chempionati ikkinchi oʻrin sovrindori: 2018

;Shaxsiy

* Shveysariya Superligasining eng yaxshi yosh oʻyinchisi: 2006–07
* Shveysariya Superligasining mavsumning eng chiroyli goli: 2006–07
* La Liga halol oʻyin mukofoti: 2013–14
* La Ligada oyning eng yaxshi oʻyinchisi: 2014-yil yanvar
* UEFA Yevropa ligasi finali oʻyinning eng yaxshi futbolchisi: 2014
* La Liga mavsumning ramziy terma jamoasi: 2013–14, 2014–15
* UEFA La Liga mavsumning ramziy terma jamoasi: 2018–19
* UEFA Yevropa ligasi mavsumning ramziy terma jamoasi: 2013–14, 2022–23
* UEFA Chempionlar Ligasi mavsumning ramziy terma jamoasi: 2014–15
* Yilning eng yaxshi xorvat futbolchisi: 2015
* Yilning eng yaxshi xorvat sportchisi: 2015
* FIFA FIFPro World11 3-darajali terma jamoasi: 2018
* La Liga oyning eng chiroyli goli: 2023-yil noyabr

;Ordenlar

* Gersog Branimir ordeni

## Yana qarang
* Xalqaro darajadagi 100 va undan ortiq oʻyinlardan maydonga tushgan erkak futbolchilar roʻyxati
* 1000 yoki undan ortiq rasmiy oʻyin oʻtkazgan erkak futbolchilar roʻyxati

## Manbalar

## Havolalar

* 
* Profil Sevilla FC saytida
* 
* 
* 
* 
*